Emma wen, slaan oor na Roemeens | Maroela Media
Emma Raducanu. Foto: Tim Nwachukwu/Getty Images/AFP.
Emma Raducanu, die jong Britse tennissensasie wat vroeër die Amerikaanse Ope gewen het, het haar ondersteuners ook in Roemeens bedank nadat sy met Polona Hercog in die Transsilvaniese Ope afgereken het.
Die eindtelling was 4-6, 7-5 en 6-1 en dit was haar eerste oorwinning sedert sy die silwerware in New York omhoog gehou het.
Die 18-jarige speler, wie se pa 'n Roemeniër is en haar ma van Chinese afkoms is, is in Toronto gebore en sy het op tweejarige ouderdom saam met haar ouers na Engeland geëmigreer.
Sy het ná haar jongste oorwinning ook haar ondersteuners in Roemeens bedank.
"Dit beteken vir my baie om in my pa se land tennis te speel," het sy ná afloop van die wedstryd gesê. Sy het later op Twitter geskryf dat sy baie in haar noppies met haar eerste WTA-oorwinning is.
"Baie dankie, ek is lief vir julle," het sy haar twiet in Roemeens afgesluit.
Raducanu is deesdae sonder 'n afrigter nadat haar en Andrew Richardson se paadjies geskei het. Sy het egter die hoop uitgespreek om iemand vóór die Australiese Ope in sy plek aan te stel.
Tog heg sy ook waarde daaraan om selfstandig op die baan te wees.
"Dit is baie lekker om 'n afrigter te hê, maar jy is eintlik op jou eie in 'n wedstrydsituasie. Dit is nie goed om dan heeltyd van iemand anders se raad afhanklik te wees nie; jy moet jouself ook op die baan vertrou."
super happy to get my first ever WTA win today.
Multumesc mult si ???????? , te iubesc ☺️ pic.twitter.com/bwh6jFwyK3
— Emma Raducanu (@EmmaRaducanu) October 26, 2021
Verpligte kwarantyn laat Novak ook twyfel
Covid-inenting nou wél vereiste vir Australiese Ope
So sport persone wat 2 tale kan praat is nuus?
Ek is mal oor Emma en baie bly vir haar oor die oorwinning.
Sy moet egter versigtig wees oor die afrigter-storie. As ons sommer net oppervlakkig kyk sien ons die Groot 3 en Andy Murray het aldrie altyd afrigtingspanne rondom hulle om hulle te help en te ondersteun, terwyl 2 van die grootste onvervulde talente op die ATP reeks (of onderpresteerders soos ons op skool daarna verwys het), SA se eie Wayne Ferreira and Nick Kyrios, beide spelers wat die talent gehad het om Grand Slams te wen, hierdie standpunt oor afrigters gehuldig het.